小千金

《小千金》係華達電影喺1961年嘅一部港產片，改編自商業電台嘅廣播劇，由馮峰執導，林家聲、周坤玲主演。

情節
電影係講述一個富商年老多病，想將家當交畀個仔打理，但佢個仔生性不羈，同歌女交往，富商於是同好友醫生合謀詐病，逼個仔早啲成家立室，個仔為咗安慰老父，情急之下搵來酒店職員同職員個妹扮做妻女嘅故事。

演員陣容

港產片
1961年電影
粵語電影